Ukraina qurolli kuchlari bosh shtabi to‘qnashuv chizig‘idan qurollarni uzoqlashtira boshladi. Ukraina 112 kanalining idora matbuot xizmati rahbari Vladislav Seleznevga tayangan holda ma’lumot berishicha, bu xatti-harakatlar ayni paytda YeXHT bilan kelishilmoqda. “3 oktabrdan boshlab 100 mm kalibrdan kichik qurollanishlarni uzoqlashtirish jarayoni boshlandi. Jarayon ro‘yxatlarni tuzish va ularni YeXHT mas’ul vakillari bilan muvofiqlashtirishdan boshlandi. Biz hamma narsani hujjatlashtirmoqdamiz”, - deb ma’lumot berdi u.